Fakta: Melilla-sagen

I 2014 anholder spansk politi seks mænd i den lille spanske enklave Melilla i Nordafrika. Mændene er i dag tiltalt for at opfordre til terror og for at hverve 26 personer til hellig krig i Mali og Libyen i 2012 og 2013.

Fire af de seks mænd har været i Danmark flere gange - heraf har to af dem været direktører i danske virksomheder, som har svindlet for millionsummer gennem momsundragelse og kreditkortsnyd.

En af seks fængslede har tidligere deltaget i hellig krig.

De seks mænd har haft forbindelse til den afdøde jihadist Kenneth Sørensen og til en dansk mand med marokkansk baggrund, som ikke er fængslet i sagen.

Sagen mod de seks begynder i Spanien den 10. juli 2017.